CELEX: 32011D0463
Language: mt
Date: 2011-07-25 00:00:00
Title: 2011/463/UE: Deċiżjoni ta’ Implimentazzjoni tal-Kummissjoni tal- 25 ta’ Lulju 2011 rigward l-approvazzjoni tal-kontijiet ippreżentati mill-Bulgarija u r-Rumanija għan-nefqa ffinanzjata taħt il-programm speċjali tal-adeżjoni għall-agrikoltura u l-iżvilupp rurali (Sapard) fl-2008 (notifikata bid-dokument numru C(2011) 5183)

26.7.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 194/36
            
         DEĊIŻJONI TA’ IMPLIMENTAZZJONI TAL-KUMMISSJONI
   tal-25 ta’ Lulju 2011
   rigward l-approvazzjoni tal-kontijiet ippreżentati mill-Bulgarija u r-Rumanija għan-nefqa ffinanzjata taħt il-programm speċjali tal-adeżjoni għall-agrikoltura u l-iżvilupp rurali (Sapard) fl-2008
   (notifikata bid-dokument numru C(2011) 5183)
   (It-test bil-Bulgaru u bir-Rumen biss huma awtentiċi)
   (2011/463/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1268/1999 tal-21 ta’ Ġunju 1999 dwar l-għajnuna mill-Komunità għal miżuri ta’ qabel l-Adeżjoni għal żvilupp agrikolu u rurali fil-pajjiżi applikanti tal-Ewropa Ċentrali u ta’ Lvant matul il-perjodu ta’ qabel l-adeżjoni (1),
   Wara li kkunsidrat ir-Regolament tal-Kummissjoni (KE) Nru 2222/2000 tas-7 ta’ Ġunju 2000 li jniżżel regoli finanzjarji għall-applikazzjoni tar-Regolament tal-Kunsill (KE) Nru 1268/1999 dwar l-appoġġ tal-Komunità għal miżuri qabel l-adeżjoni għall-iżvilupp agrikolu u rurali fil-pajjiżi applikanti tal-Ewropa Ċentrali u tal-Lvant fil-perjodu ta’ qabel l-adeżjoni (2), u b’mod partikolari l-Artikolu 13 tiegħu,
   Wara li kkunsidrat il-Ftehim ta’ Finanzjament Multiannwali konkluż mal-Bulgarija fit-18 ta’ Diċembru 2000 u b’mod partikolari l-Artikolu 11 tat-Taqsima A għall-Anness tiegħu,
   Wara li kkunsidrat il-Ftehim ta’ Finanzjament Multiannwali konkluż mar-Rumanija fit-2 ta’ Frar 2001 u b’mod partikolari l-Artikolu 11 tat-Taqsima A għall-Anness tiegħu,
   Wara li kkunsidrat ir-Regolament tal-Kummissjoni (KE) Nru 248/2007 tat-8 ta’ Marzu 2007 dwar miżuri li jikkonċernaw il-Ftehim ta’ Finanzjament Multiannwali u l-Ftehim ta’ Finanzjament Annwali li saru taħt il-programm Sapard u t-tranżizzjoni minn Sapard għall-iżvilupp rurali (3), flimkien mal-Ftehimiet ta’ Finanzjament Multiannwali kif imsemmi fl-Anness II, il-punt 1 ta’ dak ir-Regolament, u b’mod partikolari l-Artikolu 11 tat-Taqsima A għall-Anness tiegħu,
   Wara li kkonsultat il-Kumitat dwar il-Fondi Agrikoli,
   Billi:
   
               (1)
            
            
               Il-Kummissjoni, f’isem l-Unjoni Ewropea, ikkonkludiet ftehimiet ta’ finanzjament multiannwali (MAFAs) li jistipulaw il-qafas tekniku, legali u amministrattiv għall-eżekuzzjoni tal-Programm Speċjali tal-Adeżjoni għall-Agrikoltura u għall-Iżvilupp Rurali (Sapard) mal-Bulgarija u r-Rumanija.
            
         
               (2)
            
            
               L-Artikolu 11 tat-Taqsima A tal-Anness għall-MAFAs jipprovdi għall-adozzjoni ta’ Deċiżjoni dwar l-approvazzjoni tal-kontijiet mill-Kummissjoni. Dik id-dispożizzjoni tibqa’ tapplika għall-Bulgarija u r-Rumanija, skont ir-Regolament (KE) Nru 248/2007.
            
         
               (3)
            
            
               Skadew il-limiti taż-żmien, għat-tressiq tad-dokumenti meħtieġa lill-Kummissjoni, mogħtija lill-pajjiżi li jirċievu l-finanzjament.
            
         
               (4)
            
            
               Fil-każ tal-Bulgarija, minħabba li l-kontijiet annwali tressqu tard skont l-Artikolu 5(2) tal-MAFA, u minbarra li ma kinux validati mill-Uffiċċjal Nazzjonali Awtorizzanti (NAO) minħabba nuqqassijiet sinifikanti identifikati fil-mekkaniżmi ta’ kontroll għall-miżuri pubbliċi, u minħabba x-xogħol addizzjonali pendenti li għadu mistenni mill-korp li jiċċertifika, u fil-każ tar-Rumanija, minħabba li għadda ż-żmien tal-iskadenza għat-tressiq tal-preżentazzjoni tal-kontijiet annwali, u r-reviżjoni tal-informazzjoni supplimentari li ntalbet minn dan il-pajjiż, il-Kummissjoni ddeċidiet, permezz tad-Deċiżjoni tagħha C(2009) 7496 tat-30 ta’ Settembru 2009, li ma tapprovax il-kontijiet tal-Aġenziji Sapard li jinsabu fit-territorju tal-Bulgarija u r-Rumanija, li jikkonċernaw in-nefqa li saret fis-sena finanzjarja 2008.
            
         
               (5)
            
            
               L-informazzjoni mistennija mill-Bulgarija u r-Rumanija, fil-frattemp ġiet imressqa u għenet lill-Kummissjoni biex iġġib garanzija addizjonali. Abbażi tal-ispezzjonijiet addizzjonali li twettqu, il-Kummissjoni tinsab f’pożizzjoni li tieħu deċiżjoni dwar it-tlestija, l-eżattezza u l-veraċità tal-kontijiet imressqa mill-awtoritajiet Sapard rilevanti fil-Bulgarija u r-Rumanija.
            
         
               (6)
            
            
               Din id-Deċiżjoni hija adottata abbażi tat-tagħrif tal-kontabbiltà. Ma tippreġudikax il-possibbiltà li l-Kummissjoni sussegwentement tiddeċiedi li teskludi mill-finanzjamanet tal-UE nefqa mhux imġarrba skont ir-Regolament (KE) Nru 2222/2000,
            
         ADOTTAT DIN ID-DEĊIŻJONI:
   Artikolu 1
   Il-kontijiet tal-Aġenziji Sapard, li jinsabu fit-territorju tal-Bulgarija u r-Rumanija, li jirrigwardaw nefqa ffinanzjata mill-baġit ġenerali tal-Unjoni Ewropea fl-2008 huma b’hekk approvati.
   Artikolu 2
   In-nefqa u l-finanzjament riċevut mill-UE għas-sena finanzjarja 2008, kif iddikjarat fil-31 ta’ Diċembru 2008, u l-assi miżmuma minn dawn il-Pajjiżi Benefiċjarji f’isem l-UE fil-31 ta’ Diċembru 2008, li se jiġu approvati skont din id-Deċiżjoni, huma stipulati fl-Anness.
   Artikolu 3
   Din id-Deċiżjoni hija indirizzata lir-Repubblika tal-Bulgarija u lir-Rumanija.
   
      Magħmul fi Brussell, il-25 ta’ Lulju 2011.
      
         
            Għall-Kummissjoni
         
         Dacian CIOLOŞ
         
            Membru tal-Kummissjoni
         
      
   
   
      (1)  ĠU L 161, 26.6.1999, p. 87.
   
      (2)  ĠU L 253, 7.10.2000, p. 5.
   
      (3)  ĠU L 69, 9.3.2007, p. 5.
   
      ANNESS
      
         Infiq u finanzjament riċevut mill-UE għas-sena finanzjarja 2008 (l-ammonti kollha f'euro) kif iddikjarat fil-31 ta' Diċembru 2008
      
      
                  Pajjiż Benefiċjarju
               
               
                  Dikjarazzjoni D2
                  Kontribuzjoni tal-UE
                  Sena finanzjarja 2008
               
               
                  Kontribuzjoni tal-UE approvata b'din id-deċiżjoi
               
               
                  Kontribuzjoni tal-UE diżassoċjata b'din id-deċiżjoi
               
               
                  Total b + c
               
               
                  Aġġustamenti
               
               
                  Finanzjament riċevut mill-UE (D1) (1)
                  
               
               
                  Differenza li għandha tiġi rkuprata jew imħallsa
                  Sena finanzjarja 2008 (4)
                  
               
            
                   
               
               
                  a
               
               
                  b
               
               
                  c
               
               
                  d
               
               
                  e
               
               
                  f
               
               
                  g = d – e – f
               
            
                  Il-Bulgarija
               
               
                  37 922 598,86 
               
               
                  37 922 598,86 
               
               
                  0,00 
               
               
                  37 922 598,86 
               
               
                  –41 835,28  (2)
                  
               
               
                  37 964 434,08 
               
               
                  0,06 
               
            
                  Ir-Rumanija
               
               
                  187 238 127,96 
               
               
                  187 238 127,96 
               
               
                  0,00 
               
               
                  187 238 127,96 
               
               
                  1 052 775,38  (3)
                  
               
               
                  186 185 352,56 
               
               
                  0,02 
               
            
         
      
         Assi miżmuma mill-Pajjiżi Benefiċjarji f'isem l-UE (l-ammonti kollha f'Euro) fil-31.12.2008
      
      
                  Pajjiż Benefiċjarju
               
               
                  KONT f'EURO bilanċ approvat b'din id-deċiżjoni
               
               
                  KONT f'EURO bilanċ diżassoċjat b'din id-deċiżjoni
               
               
                  DEBITURI bilanċ approvat b'din id-deċiżjoi (5)
                  
               
               
                  DEBITURI bilanċ diżassoċjat b'din id-deċiżjoni
               
            
                   
               
               
                  h
               
               
                   
               
               
                  i
               
               
                   
               
            
                  Il-Bulgarija
               
               
                  6 444,77 
               
               
                  0,00 
               
               
                  13 010 656,38 
               
               
                  0,00 
               
            
                  Ir-Rumanija
               
               
                  1 435 029,16 
               
               
                  0,00 
               
               
                  4 532 369,26 
               
               
                  0,00 
               
            
         (1)  Rimborż li sar mill-KE matul l-2008 u l-2009, għan-nefqa ddikjarata fl-2008.
      
         (2)  Nefqa mnaqqsa fuq inizjattiva tal-NAO Bulgara, mid-dikjarazzjoni D2 għall-2008 u d-dikjarazzjoni D1 38 għall-2009; din tikkorrispondi għal proġett segwit mill-OLAF li għalih kienet instabet irregolarità f'April tal-2009.
      
         (3)  L-ammont ta' EUR 1 052 775,38 huwa magħmul minn EUR 1 049 233,75 li jirrappreżenta l-aġġustamenti li saru mill-KE abbażi tan-nefqa mhux eleġibbli iddikjarata mill-awtoritajiet Rumeni (D1 37) wara li saret verifika mill-ġdid fil-qafas tal-implimentazzjoni tal-Pjan ta' Azzjoni, u minn EUR 3 541,63 li jirrappreżenta l-korrezzjonijiet magħmula mill-awtoritajiet Rumeni permezz tad-dikjarazzjonijiet D1 fl-2008 (D1 34 u D1 35).
      
         (4)  Dawn id-diskrepanzi huma minħabba li ċ-ċifri kollha huma rrawndjati
      
         (5)  l-ammonti ma jinkludux l-interessi akkumulati mid-djun.